laion/Wikipedia-Exotic huggingface dataset:
სამი კაკალი კონკიასათვის

„სამი კაკალი კონკიასათვის“ (ჩეხ. Tři oříšky pro Popelku; გერმ. Drei Haselnüsse für Aschenbrödel) — გერმანიის დემოკრატიული რესპუბლიკისა და ჩეხოსლოვაკიის მიერ ყველაზე ცნობილი ერთობლივად გადაღებული ზღაპრული ჟანრის ფილმი. გადაღებულია 1973 წელს, რჟისორია ვაცლავ ვოლიჩეკი. არსებობს ფილმის ორი, ჩეხურ- და გერმანულენოვანი ვერსია; ჩეხურად ფილმს თავად მონაწილე მსახიობები ახმოვანებენ, გერმანული სინქრონიზაცია კი გერმანელი მსახიობების მიერ მოხდა. ფილმი წლების განმავლობაში ხშირად ხვდება ევროპის ქვეყნების საჯარო ტელევიზიების საშობაო და საახალწლო სატელევიზიო პროგრამაში. ფილმის შესახებ (გერმანული) ფანების საიტი (გერმანული) ოფიციალური საიტი მორიცბურგის ციხესიმაგრის გამოფენის შესახებ (გერმანული) ↑ Drei Haselnüsse für Aschenbrödel auf S. 295–298 in 77 Märchenfilme – Ein Filmführer für jung und alt (hrsg.) Eberhard Berger, Joachim Giera u.a. Henschel Verlag GmbH; Berlin 1990; ISBN 3362004474 ↑ Drei Haselnüsse für Aschenbrödel in der Deutschen Synchronkartei
მიხალ კადლეცი

მიხალ კადლეცი (დ. 13 დეკემბერი, 1984, ვიშკოვი) — ჩეხი ფეხბურთელი, გერმანიის ბუნდესლიგის კლუბ „ბაიერ ლევერკუზენის“ და ჩეხეთის ეროვნული ნაკრების უკანა მცველი. მისი მამა, მიროსლავი იყო ასევე ფეხბურთელი, თამაშობდა ჩეხეთის ეროვნულ ნაკრებში და რვა წელის გაატარა გერმანიის ბუნდესლიგაში, სადაც მიხალმა გაატარა თავისი ბავშვობის წლები. სპარტა პრაღა გამბრინუს ლიგა 2005 2007 ჩეხეთის თასი 2006 2007 ბაიერ ლევერკუზენი გერმანიის ბუნდესლიგა მეორე ადგილი 2011 Sparta Prague profile დაარქივებული 2014-04-14 საიტზე Wayback Machine. ჩეხური ↑ Kadlec, Michal German. kicker.de. ციტირების თარიღი: 2 October 2011.
1432

ვიკისაწყობში არის გვერდი თემაზე: 1432 1432 (ათას ოთხას ოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა სამშაბათი. ეს წელი არის XV საუკუნის მე-4 დეკადის მე-2 წელი. მთავარი სტატია: კატეგორია:დაბადებული 1432. 15 იანვარი : აფონსუ V — პორტუგალიის მეფე. მთავარი სტატია: კატეგორია:გარდაცვლილი 1432.
1433

ვიკისაწყობში არის გვერდი თემაზე: 1433 1433 (ათას ოთხას ოცდაცამეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XV საუკუნის მე-4 დეკადის მე-3 წელი. 14 აგვისტო: დუარტე I გახდა პორტუგალიის მეფე. მთავარი სტატია: კატეგორია:დაბადებული 1433. 10 ნოემბერი: შარლ მამაცი — ბურგუნდიის ჰერცოგი (გ. 1477) მთავარი სტატია: კატეგორია:გარდაცვლილი 1433. 14 აგვისტო: ჟუან I — პორტუგალიის მეფე (დ. 1357) გო-კომაცუ — იაპონიის იმპერატორი (დ. 1377) ლე ლოი — ვიეტნამის იმპერატორი
ჩეხური სილეზია

ჩეხური სილეზია (ჩეხ. České Slezsko; გერმ. Tschechisch-Schlesien; პოლ. Śląsk Czeski) — ჩეხური მიწების და სილეზიის ისტორიული ნაწილი. ის მდებარეობს ჩეხეთის ჩრდილო-აღმოსავლეთ ნაწილში. ის მდებარეობს ძირითადად მორავია-სილეზიის და ოლომოუცის მხარეების ჩრდილოეთში. სხვა და სხვა დროს ის ასევე ცნობილი იყო ასევე როგორც: ავსტრიული სილეზია და სუდეტის რეგიონი. ჩეხური სილეზია სამხრეთით ესაზღვრება მორავიას, პოლონეთს (პოლონური სილეზია) ჩრდილოეთით და სლოვაკეთს სამხრეთ-აღმოსავლეთით. მისი გეოგრეფიული ცენტრი არის ქალაქი ოსტრავა, ასევე მისი მნიშვნელოვანი ქალაქებია: ოპავა და ჩესკი-ტეშინი. ჩეხური სილეზია მდებარეობს სუდეტების მთიანეთში და სამხრეთიდან ესაზღვრება კარპატები. ძირითადი მდინარეებია: ოდრა, ოპავა და ოლშე (რომელიც ქმნის საზღვარს პოლონეთსა და ჩეხეთს შორის). ამ ტერიტორიაზე პირველი გერმანული დასახლებები შეიქმნა II საუკუნეში. დღეისთვის ჩეხეთის შემადგენლობაში მხოლოდ მცირე ნაწილი შედის იმ სილეზიის რომელიც 1742 წლამდე ეკუთვნოდა ბოჰემიის გვირგვინს და ჰაბსბურგების მონარქიას, როდესაც სილეზიური ომების დასრულების შემდეგ დაუთმეს პრუსიას. ამის შემდგომ ის გადაკეთდა ზემო და ქვეო სილეზიის საგრაფოდ, დედაქალაქით ოპრავაში. საგრაფო 1900 წლისთვის მოიცავდა 5,140 კმ²-ს და მოსახლეობას დაახლოებით 670,000 ადამიანს. 1918 წელს ყოფილი საგრაფო გახდა ახალი ქვეყნის ჩეხოსლოვაკიის ნაწილი. 1920 წელს ვარშავის ხელშეკრულებით ტეშინის სილეზია (ყოფილი საგრაფოს აღმოსავლეთი ნაწილი) გაიყო პოლონეთსა და ჩეხოსლოვაკიას შორის, ხოლო ხლუჩინის რეგიონი (საგრაფოს დასავლეთი ნაწილი) მთლიანად მოექცა ჩეხოსლოვაკიის შემადგენლობაში. 1938 წელს მიუნხენის ხელშეკრულებით ჩეხეთის სილეზიის უდიდესი ნაწილი მოექცა რაიხსგაუს (გერმანის იმპერიალისტური რუკა) შემადგენლობაში როგორც სუდეტის რეგიონი, ხოლო ზაოლზეს (ტეშინის სილეზიის ნაწილი) ოკუპაცია მოახდინა პოლონეთმა (შემდგომ წლებში მისი ოკუპაციაც გერმანიამ მოახდინა). ჩეხეთის სილეზიის მოსახლეობის უმეტესობა 1945 წლამდე გერმანულ ენოვანი იყო. მეორე მსოფლიო ომის შემდგომ ტერიტორიები ისევ დაუბრუნდა ჩეხოსლოვაკიას და განხორციელდა ეთნიკური გერმანელების დეპორტაცია. Ethnologue.com
მსოფლიო საფეხბურთო ჩემპიონატი 2006: კვალიფიკაცია (აფრიკა)

2006 წლის მსოფლიო ჩემპიონატის შესარჩევი ეტაპი აფრიკაში — შესარჩევი ეტაპი აფრიკის ქვეყნებს შორის მსოფლიო საფეხბურთო ჩემპიონატი 2006-ის საგზურისათვის. შესარჩევ ეტაპში მონაწილეობა 51 ქვეყანამ მიიღო (ჯიბუტი და კომორი მონაწილეობას არ იღებდნენ). აფრიკის ქვეყნებიდან მსოფლიო ჩემპიონატზე მხოლოდ 5 ქვეყანა გავიდა. შესარჩევი ეტაპი 2 რაუნდად ჩატარდა: პირველ ეტაპი: 9 ქვეყანა ფინალურ ეტაპზე ავტომატურად მოხვდა – 5 მსოფლიო საფეხბურთო ჩემპიონატი 2002-ში მონაწილეობისათვის ( კამერუნი,  ნიგერია,  სენეგალი, სამხრეთ აფრიკის რესპუბლიკა და  ტუნისი) და 4 ფიფას მაღალი რეიტინგის გამო ( კონგოს დემოკრატიული რესპუბლიკა, კოტ-დ’ივუარი,  ეგვიპტე და  მაროკო). ფინალური ეტაპი: 30 ქვეყანა გაიყო 5 ჯგუფად, თითოში 6 ნაკრები. თითოეულმა ნაკრებმა ითამაშა ორი თამაში (ერთი შინ და ერთი სტუმრად). ჯგუფის გამარჯვებულებმა მოიპოვეს მსოფლიო საფეხბურთო ჩემპიონატი 2006-ის საგზურები.  მალი გავიდა ფინალურ ეტაპზე საერთო ანგარიშით 4-1.  ბენინი გავიდა ფინალურ ეტაპზე საერთო ანგარიშით 4-3.  ზამბია გავიდა ფინალურ ეტაპზე საერთო ანგარიშით 5-1.  ბოტსვანა გავიდა ფინალურ ეტაპზე საერთო ანგარიშით 4-1.  ტოგო გავიდა ფინალურ ეტაპზე საერთო ანგარიშით 2-1.  ლიბია გავიდა ფინალურ ეტაპზე საერთო ანგარიშით 9-0.  კენია გავიდა ფინალურ ეტაპზე საერთო ანგარიშით 3-0.  ალჟირი გავიდა ფინალურ ეტაპზე საერთო ანგარიშით 7-0.  უგანდა გავიდა ფინალურ ეტაპზე საერთო ანგარიშით 4-3.  სუდანი ფინალურ ეტაპზე გავიდა საერთო ანგარიშით 3-0.  ზიმბაბვე გადის ფინალურ ეტაპზე საერთო ანგარიშით 4-2.  კაბო-ვერდე გავიდა ფინალურ ეტაპზე საერთო ანგარიშით 4-1.  გაბონი გავიდა ფინალურ ეტაპზე საერთო ანგარიშით 4-1.  კონგოს რესპუბლიკა გავიდა ფინალურ ეტაპზე საერთო ანგარიშით 2-1. ორი მატჩის ჯამში იყო ფრე (3-3), მაგრამ სტუმრად გატანილი გოლის გამო  ანგოლა გავიდა ფინალურ ეტაპზე.  რუანდა გავიდა ფინალურ ეტაპზე საერთო ანგარიშით 4-1  მალავი გავიდა ფინალურ ეტაპზე საერთო ანგარიშით 3-1  გვინეა გავიდა ფინალურ ეტაპზე საერთო ანგარიშით 5-3  ლიბერია გავიდა ფინალურ ეტაპზე საერთო ანგარიშით 3-2  განა გავიდა ფინალურ ეტაპზე საერთო ანგარიშით 7-0  ცენტრალური აფრიკის რესპუბლიკა მოიხსნა პირველი რაუნდიდან,  ბურკინა-ფასო კი ავტომატურად ფინალურ ეტაპზე გადავიდა. შესარჩევი ტურის შედეგები
1434

ვიკისაწყობში არის გვერდი თემაზე: 1434 1434 (ათას ოთხას ოცდათოთხმეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XV საუკუნის მე-4 დეკადის მე-4 წელი. ზღვაოსანმა ჟილ ეანეშმა გადაკვეთა ბოხადორის კონცხი. დაიწყო აფრიკის სანაპიროების გამოკვლევა. მთავარი სტატია: კატეგორია:დაბადებული 1434. მთავარი სტატია: კატეგორია:გარდაცვლილი 1434.
გაშამ ნაჯაფზადე

გაშამ ნაჯაფზადე (დ. 1 აპრილი, 1959) — აზერბაიჯანელი პოეტი. დაიბადა აზერბაიჯანის რესპუბლიკის იმიშლის რაიონში. 1981 წელს დაამთავრა პედაგოგიური უნივერსიტეტის ლიტერატურული განყოფილება.1997 წელს მიღებული იქნა აზერბაიჯანის მწერალთა კავშირის წევრად. დიდი ხნის მანძილზე მუშაოდა ქ.ბაქოში და ქ. იმიშლიში ლიტერატურის მასწავლებლად. მუშაობდა გაზეთ „მედენიეთის“ (კულტურა) პასუხისმგებელ მდივნად. ამჟამად არის აზერბაიჯანის მწერალთა კავშირის მმართველი ჯგუფის წევრი, აზერბაიჯანის მწერალთა კავშირთან არსებული ჟურნალ „ აზერბაიჯანის" პოეზიის განყოფილების გამგე და ხელმძღვანელობს საბავშვო ლიტერატურის სექციას. არის ეროვნული ტელე–რადიო საბჭოს ექსპერტთა ჯგუფის წევრი, უნივერსიტეტ „თავაჰქურ"ში მუშაობს უფროსი მასწავლებლის თანამდებობაზე, 2007 წელს ჰოლანდიაში მიწვეული იყო როტერდამის საერთაშორისო პოეზიის ფესტივალზე – Poetry International– ზე .2006 წელს თოფიგ მაჰმუდოვის ,2008 წელს კი რასულ რზას პრემიებით იქნა დაჯილდოებული.მისი ლექსები თარგმნილია 20–ზე მეტ ენაზე – უზბეკურ,ინგლისურ, თურქულ, ქართულ, რუსულ, გერმანულ, ესპანურ, სპარსულ, ყირგიზურ, პოლონურ და სხ. ენებზე. დღემდე გამოცემული აქვს 22 წიგნი, მათგან 5 გამოცემულია უცხოეთში. ჰყავს ორი ვაჟი და ერთი ქალიშვილი. „სიყვარულის დასასრულზე ნუ მეტყივთ რამეს" ქ.ბქო , მწერალ -1986 " მძინარე ზღვის სურათი" ბაქო, განჯლიქ–1990 „ ქალი ტალღის გვერდით" ბაქო, გოითურქი–1994 „მომღიმარე ხე" ბაქო, გოითურქი–1995 „ჩემი ლექსის ბედი" ბაქო, გოითურქი–1995 " მინდა ახლიდან შევიყვარო" ბაქო, გოითურქი–1996 „ ყვითელი სიმი"ბაქო, გოითურქი–1997 " შენ რომ მახსენდები" ბაქო, კანონის –1997 „ჩემკენ" ბაქო, აზერნაშრი –1998 " ჩემი ბედისწერის შესწორება" ბაქო აზერნაშრი–2001 "და სხვა" ბაქო, ნურლან –2004 „ჰუსეინბელე მირალამოვის ლიტერატურული სამართალი" ბაქო, შამი–2005 " The Eveninq Storues" ,საღამოს მოთხრობები) ინგლისურ ენაზე ,ბაქო, შამის–2007 " Prebrasheniye" ( გადაქცევა ) რუს.ენა.ბაქო,არაზ–2007 " Envordinq"( გაერთიანება) ჰოლანდიურად . ჰოლანდია–2007 Sketces of prison (საპატიმროს ეტიუდები) ინგ. ენაზე,ჰოლანდია–2007 „ქალის სიკვდილი" ბაქო ,ვექტორ– 2008 " ბრძოლა, ტუფლები,სიკვდილი" ანკარა,ბენგუ–2008 " მკვდრები დაგვცინიან" თეირანი–2008 "შვილო კარი გააღე,კარებზე ქარი კვდება" შირვანაშრი–2009 "თითების კოცნა" მპარმულ ენაზე ,თეირანი -2009 " ლექსში მცხოვრები კაცი" ესსე, სტატიები, ბაქო–2010 ოფიციალური საიტი
რქაულა

რქაულა — მკვრივი, წვრილმარცვლოვანი მეტამორფული ქანი, რომელიც წარმოიქმნება ინტრუზიული ქანების ზემოქმედებით გვერდით ქანზე. მეტამორფიზებული ქანის საწყისი შედგენილობის მიხედვით რქაულებში წარმოიქმნება სხვადასხვა მინერალები. მაგ., თიხების გარდაქმნის შედეგად წარმოქმნილ რქაულებში გვხვდება ანდალუზიტი, კორდიერიტი, სილიმანიტი, გრანატები, ბიოტიტი და მინდვრის შპატი; ბაზალტებისა და მათი ტუფების, აგრეთვე გრაუვაკების გარდაქმნისას — პიროქსენები, რქატყუარა, ფუძე პლაგიოკლაზები და სხვ. რქაულას უწოდებენ აგრეთვე თიხისა და რკინის ჰიდროჟანგეულების შემცველ კაჟიან ქანს. შეფერილობა განსხვავებულია. ჭარბობს მონაცისფრო, მოთეთრო, მოყვითალო, მომწვანო და მოშავო ფერები. რქაულების მნიშვნელოვანი გამოსავლები არსებობს: რუსეთში, ნორვეგიაში, შვედეთში, აშშ-ში, კანადასა და სამხრეთ აფრიკის რესპუბლიკაში. რქაულა — სტატია დიდი რუსული ენციკლოპედიიდან (რუსული) ქართული საბჭოთა ენციკლოპედია, ტ. 8, თბ., 1984. — გვ. 520. ↑ მსოფლიოს მინერალები. დაარქივებულია ორიგინალიდან — 2014-02-21. ციტირების თარიღი: 2012-06-19.
მინდვრის შპატები

მინდვრის შპატი — ქანთმაშენ მინერალთა ყველაზე მეტად გავრცელებული ჯგუფი. შეადგენს დედამიწის ქერქისა და მთვარის ქანების 50%-ზე მეტს, შედის მეტეორიტების შედგენილობაშიც. მათ შორის ძირითადად K, Na, Ca ალუმინსილიკატებია და წარმოადგენს Na AlSi3O8 — КAlSi3O8 — Са Al2Si2O8, სამმაგი სისტემის მყარი ხსნარების სერიას, რომელშიც გამოიყოფა ორი რიგი: ტუტე ანუ კალიუმნატრიუმისა (მაგ., ანორთოკლაზი, მიკროკლინი, ორთოკლაზი) და პლაგიოკლაზები. მინდვრის შპატების სტრუქტურის საფუძველია [(Si, Ai) O4]-ის ტეტრაედრებისაგან აგებული სამგანზომილებიანი კარკასი, რომლის დიდ სიცარიელეებში თავსდება კატიონები. ხშირად მცირე რაოდენობით შეიცავს Ba, Sr, Pb, Fe, Li, Rb, Cs და სხვა ელემენტთა მინარევებსაც. ქიმიურად სუფთა მინდვრის შპატები უფერულია, ფერს (მოწითალო, მომწვანო, ნაცრისფერი, შავი და სხვ.) აძლევს მინარევები. გვხვდება კარგად განვითარებული პრიზმული კრისტალების სახით. აქვს სრულყოფილი ტკეჩადობა ორი მიმართულებით. სიმაგრე მინერალოგიური სკალით 6-6,5. სიმკვრივე 2500-2800 კგ/მ³. მინდვრის შპატები წარმოადგენს მაგმური ქანების პეტროგრაფიული კლასიფიკაციის საფუძველს. დიდი გამოყენება აქვს კერამიკის, ფაიფურისა და მინის წარმოებაში. მინდვრისშპატიანი ქანი — ლაბრადორიტი ძვირფასი შესამოსი მასალაა. მინდვრის შპატების ზოგიერთი სახესხვაობა (ამაზონიტი, მთვარის ქვა) სანახელავო ქვაა. მინერალების სია მინდვრის შპატები — სტატია ენციკლოპედია ბრიტანიკიდან (ინგლისური) ქართული საბჭოთა ენციკლოპედია, ტ. 6, თბ., 1983. — გვ. 708-709.
1435

ვიკისაწყობში არის გვერდი თემაზე: 1435 1435 (ათას ოთხას ოცდათხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის XV საუკუნის მე-4 დეკადის მე-5 წელი. არაგონის მეფე ალფონსო V-მ ნეაპოლთან დაიწყო ომი. მთავარი სტატია: კატეგორია:დაბადებული 1435. 1 თებერვალი : ამადეუს IX — სავოიის ჰერცოგი (გ. 1472) პიეტრო ლომბარდო — იტალიელი მოქანდაკე (გ. 1515) მთავარი სტატია: კატეგორია:გარდაცვლილი 1435. 24 სექტემბერი : იზაბელა ბავარიელი — საფრანგეთის დედოფალი (დ. 1370) 27 სექტემბერი : საბატი სოლოვკელი — რუსი მართლმადიდებელი ეკლესიის წმინდანი
ავსტრიული სილეზია

ავსტრიული სილეზია (გერმ. Österreichisch Schlesien; ჩეხ. Rakouské Slezsko; პოლ. Śląsk Austriacki), ოფიციალურად ზემო და ქვემო სილეზიის საგრაფო (გერმ. Herzogtum Ober- und Niederschlesien) — ბოჰემიის სამეფოსა და ავსტრიის იმპერიის ავტონომიური რეგიონი, ხოლო 1867 წლიდან ცისლეიტანიის ავსტრია-უნგრეთის იმპერიაში. ის დიდ ნაწილად ემთხვევა დღევანდელი ჩეხური სილეზიის ტერიტორიას. ისტორიულად იყო უფრო დიდი სილეზიის რეგიონის ნაწილი. ავსტრიული სილეზია შუა საუკუნეებში შეადგენდა სილეზიის საჰერცოგოს სამხრეთ-აღმოსავლეთ ნაწილს, რომელიც იყო პიასტების დინასტიის პოლონეთის ნაწილი. XIV საუკუნეში სილეზიის ჰერცოგების უმეტესობა თავს ბოჰემიის ვასალად აღიარებდა. მას შემდეგ რაც 1526 წელს იაგელონების უკანასკნელი წარმომადგენელი ლუდოვიკ II მოხაჩის ბრძოლაში გარდაიცვალა, სილეზია მემკვიდრეობით ჰაბსბურგების წარმომადგენელმა ფერდინანდ I-მა მიიღო. 1740 წელს ჰაბსბურგების ტახტის ქალის - მარია ტერეზიას ხელში გადასვლის შემდეგ სილეზიაზე პრეტენზია გამოაცხადა პრუსიის მეფე ფრიდრიხ II-მ და წამოიწყო ომი სილეზიისთვის, რომელიც მომავალში უფრო დიდ ავსტრიული მემკვიდრეობისათვის ომში გადაიზარდა. ეს კამპანია 1742 წელს შოტუზიცესთან ბრძოლაში პრუსიის გამარჯვებით დასრულდა, რასაც მოყვა ბრესლაუს და ბერლინის ხელშეკრულებების საფუძველზე სილეზიის გაყოფა. ავსტრიული აღწერის მიხედვით რეგიონში 1910 წელს 756 949 ადამიანი ცხოვრობდა, რომელთა ეთნიკური შემადგენლობა შემდეგი იყო: 43 % - გერმანელები 31 % - პოლონელები 26 % - ჩეხები Manfred Alexander: Kleine Geschichte der böhmischen Länder. Reclam, Ditzingen 2008, ISBN 978-3-15-010655-6 შინაარსი Karl Bosl (გამომც.): Handbuch der Geschichte der böhmischen Länder. Vier Bde. Hiersemann, Stuttgart 1966—1974, ISBN 978-3-7772-6707-4, ISBN 978-3-7772-7414-0, ISBN 978-3-7772-6827-9 ან ISBN 978-3-7772-7012-8. Collegium Carolinum (Institut) (გამომც.): Biographisches Lexikon zur Geschichte der böhmischen Länder. ; Oldenbourg, München 1979ff, ISBN 978-3-486-49491-4, ISBN 978-3-486-52551-9 и ISBN 978-3-486-55973-6. შინაარსი დაარქივებული 2011-07-19 საიტზე Wayback Machine. Collegium Carolinum (გამომც.): Ortslexikon der böhmischen Länder. München/Wien 1983, ISBN 3-486-51761-9. ვიკისაწყობში არის გვერდი თემაზე: ავსტრიული სილეზია Gesetz- und Verordnungsblatt für das Herzogthum Ober- und Niederschlesien 1850–1920
ქანთმაშენი მინერალები

ქანთმაშენი მინერალები — ქანის არსებითი მუდმივი შემადგენელი მინერალები. პროცენტული რაოდენობის მიხედვით ქანის შედგენილობაში განირჩევა უმთავრესი ქანთმაშენი მინერალები (ქანის მოცულობის 95%-მდე) და აქცესორული მინერალები. ქანების თითოეულ გენეტურ ჯგუფს ახასიათებს ქანთმაშენი მინერალების გარკვეული ერთობლიობა. მაგმურსა და მეტამორფულ ქანებს სილიკატები (მინდვრის შპატები, პიროქსენები, ამფიბოლები, ქარსები, ოლივინი, ფელდშპატიტები) და კვარცი; დანალექ ქანებს — კარბონატები (კალციტი, დოლომიტი, მაგნეზიტი), სულფატები (თაბაშირი, ანჰიდრიტი), აგრეთვე სილიციუმის, რკინისა და ალუმინის ჟანგეულები და ჰიდროჟანგეულები. ქართული საბჭოთა ენციკლოპედია, ტ. 10, თბ., 1986. — გვ. 454. Дир У. А., Хауи Р. А., Зусман Д ж., Породообразующие минералы, пер. с англ., т. 1—5, М., 1965-66; Лодочников В. Н., Главнейшие породообразующие минералы, 5 изд., М., 1974.
გერმანიის პოლიტიკური სისტემა

გერმანიის პოლიტიკური სისტემა შედგება სამი ძირითადი ბირთვისგან: პოლიტიკური ინსტიტუტები, პოლიტიკური გადაწყვეტილებების მიღების პროცესი და პოლიტიკური გადაწყვეტილებების შინაარსი. გერმანიის პოლიტიკური ორგანიზაციული წყობა არის ფედერალური საპარლამენტო დემოკრატია. გერმანიას ასევე უწოდებენ პარტიული დემოკრატიის ქვეყანას, ვინაიდან ერთმანეთთან ძლიერ კონკურენციაში მდგომა პოლიტიკურ პარტიებს დიდი გავლენა აქვთ ქვეყნის ცხოვრებაზე. არჩევნები ტარდება პროპორციული სისტემით, მთავრობის ჩამოსაყალიბებლად საჭიროა კონკურენტი პარტიების მიერ კოალიციური მთავრობის შექმნა. გერმანიის პარლამენტი – ბუნდესტაგი ირჩევს ბუნდესკანცლერს, რომელიც განსაზღვრავს ქვეყნის შიდა და საგარეო პოლიტიკას ფედერალურ დონეზე (ე.წ. დირექტივების კომპეტენცია) და წარადგენს ბუნდესმინისტრების კანდიდატურებს. ფედერაციის (გერმ. Bund) ინსტიტუციები და კომპეტენციების გადანაწილება ფედერალურსა და ბუნდესლანდებს (ფედერალური მიწები) შორის რეგულირდება კონსტიტუციით (გერმ. ძირითადი კანონი, Grundgesetz). ძირითადი კანონის დაცვას ზედამხედველობს ფედერალური საკონსტიტუციო სასამართლო. გერმანია ევროპის კავშირის წევრია და თავისი უზენაესი წარმომადგენლობითი უფლებების ნაწილი გადაცემული აქვს სახელმწიფოთა ამ კავშირისათვის. ფედერალური მთავრობის საიტი
1436

ვიკისაწყობში არის გვერდი თემაზე: 1436 1436 (ათას ოთხას ოცდათექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა კვირა. ეს წელი არის XV საუკუნის მე-4 დეკადის მე-6 წელი. შარლ VII-მ პარიზი აიღო. მთავარი სტატია: კატეგორია:დაბადებული 1436. 6 ივნისი : რეგიომონტანუსი — გერმანელი ასტრონომი და მათემატიკოსი. მთავარი სტატია: კატეგორია:გარდაცვლილი 1436. 4 მაისი : ენგელბრექტ ენგელბრექტსონი — შვედეთის პოლიტიკური მოღვაწე.
ზარდქუჰი

ზარდქუჰი (სპარს. زردكوه بختياري) — მთა ირანში. ზაგროსის მთიანეთის უმაღლესი წერტილი. სიმაღლე 4550 მ. მდებარეობს ჩახარ-მახალი და ბახთიარის ოსტანის ტერიტორიაზე. მთის კალთებიდან ზღვის დონიდან 2200 მ სიმაღლეზე სათავეს იღებს მდინარე ქარუნი. არის მცირე ზომის მყინვარები. ზარდქუჰი – ინფორმაცია (ინგლისური)
ქარაცინისნაირნი

ქარაცინისნაირნი (ლათ. Characinoidei) — თევზების ქვერიგი კობრისნაირთა რიგისა. აერთიანებს 1500-ზე მეტ სახეობას, რომლებიც ეკუთვნიან 6—7 (ზოგიერთი მკვლევრის მიხედვით 16) ოჯახს. მათი სხეულის სიგრძე მერყეობს 2,5 სმ-იდან 1,5 მ-მდე. გავრცელებული არიან ამერიკისა და აფრიკის ტროპიკულ მტკნარ წყლებში. ზოგი სახეობის თევზი ქვირითით მრავლდება, ზოგი კი ცოცხალდმშობია. მსხვილი თევზები რეწვის ობიექტებს წარმოადგენენ, წვრილ ფორმებს კი დეკორატიული მნიშვნელობა აქვს და აკვარიუმებში ამრავლებენ. დემეტრაშვილი მ., ქართული საბჭოთა ენციკლოპედია, ტ. 10, თბ., 1986. — გვ. 455.
ფინგალის მღვიმე

ფინგალის მღვიმე (ინგლ. Fingal's Cave) — ზღვის მღვიმე შოტლანდიის კუთვნილ შიდა ჰებრიდის კუნძულების დაუსახლებელ კუნძულ სტაფაზე. მიეკუთვნება ეროვნულ ბუნების ნაკრძალს. კედლები შედგება ბაზალტის ექვსკუთხა სვეტებისგან და სტრუქტურით რითაც ჩრდილოეთ ირლანდიაში მდებარე გიგანტების გზას წააგავს. ორივე შემთხვევაში, გაგრილებულმა ცხელმა ლავამ ექვსკუთხედების ფორმა მიიღო. წარმოქმნილ სვეტებზე შემდეგში ეროზიამ მოახდინა გავლენა. მისი ზომა და ბუნებრივი თაღის ფორმის სახურავი, ასევე ექოს ტალღებით გამოწვეული შემაძრწუნებელი ხმები, მღვიმეს ბუნებრივი ეკლესიის ატმოსფეროს სძენს. შოტლანდიურ ენაზე მღვიმეს An Uaimh Bhinn ჰქვია, რაც „მელოდიურ მღვიმეს“ ნიშნავს. ინგლისურენოვანი მსოფლიოს ყურადღება მღვიმემ XVIII საუკუნის ნატურალისტის — სერ ჯოსეფ ბანკსის წყალობით მიიპყრო, 1772 წელს. „ფინგალის მღვიმე“ XVIII საუკუნის შოტლანდიელი პოეტისა და ისტორიკოსის — ჯეიმზ მაკფერსონის ეპიკური პოემის ეპონიმური გმირის მიხედვით ეწოდა. ეს ნაწარმოები მაკფერსონის ოსიანურ პოემათა ციკლს მიეკუთვნება, რომლებიც ძველ შოტლანდიურ პოემებს ეყრდნობა. ირლანდიურ მითოლოგიაში, გმირი ფინგალი ფინ მაკ კუმალის სახელითაა ცნობილი და ვარაუდობენ, რომ მაკვერსონმა სახელი „ფინგალი“ ნაწარმოებში შეცდომით გადაიტანა. მღვიმეს ზღვის მხრიდან ფართო თაღის ფორმის შესასვლელი გააჩნია. მისი მონახულება კრუიზით რამდენიმე ადგილობრივ კომპანიას აქვს ჩართული თავიანთ ტურებში, აპრილიდან სექტემბრამდე. მღვიმის მონახულება ასევე შესაძლებელია კუნძულიდან, სახმელეთო გზით, ზღვიდან ოდნავ ამოზიდული იმ საფეხმავლო ბილიკის გავლით, რომელსაც გადატეხილი სვეტები წარმოქმნიან. შიგნითა მხრდიან, მღვიმის შესასვლელი ახლომდებარე კუნძულ იონას მოხაზულობას წააგავს. სიღრმე — 69 მ; სიმაღლე — 20 მ (Wood-Nuttall Encyclopaedia, 1907) სიღრმე — 45 მ; სიმაღლე — 22 მ (National Public Radio) სიღრმე — 85 მ; სიმაღლე — 23 მ (Show Caves of the World) მღვიმის შესასვლელი 2004 წელს ბაზალტის სვეტები მღვიმის შიდა მხარეს მღვიმის შესასვლელის ხედი შიგნიდან ↑ National Trust for Scotland: Fingal's Cave. დაარქივებულია ორიგინალიდან — 2006-06-19. ციტირების თარიღი: 2012-06-19. ↑ Formation of basalt columns / pseudocrystals. დაარქივებულია ორიგინალიდან — 2017-04-11. ციტირების თარიღი: 2012-06-19. ↑ 3.0 3.1 3.2 Staffa (Fingal's Cave) and the Treshnish Islands The Internet Guide to Scotland ↑ 4.0 4.1 4.2 Show Caves of the World ↑ Caves and Caving in the UK. დაარქივებულია ორიგინალიდან — 2009-03-06. ციტირების თარიღი: 2012-06-19. ↑ Notes to the first edition. დაარქივებულია ორიგინალიდან — 2013-10-16. ციტირების თარიღი: 2012-06-19. ↑ Wood-Nuttall Encyclopaedia, 1907 ↑ National Public Radio ვიკისაწყობში არის გვერდი თემაზე: ფინგალის მღვიმე
1437

ვიკისაწყობში არის გვერდი თემაზე: 1437 1437 (ათას ოთხას ოცდაჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის XV საუკუნის მე-4 დეკადის მე-7 წელი. გაიხსნა ფერარა-ფლორენციის საეკლესიო კრება. მთავარი სტატია: კატეგორია:დაბადებული 1437. მთავარი სტატია: კატეგორია:გარდაცვლილი 1437.
ჩეხეთის ტბების სია

სტატიაში წარმოდგენილია ჩეხეთის ტბების სია.
1438

ვიკისაწყობში არის გვერდი თემაზე: 1438 1438 (ათას ოთხას ოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის XV საუკუნის მე-4 დეკადის მე-8 წელი. დაიწყო აფონსუ V მმართველობა. პაჩაკუტი ინკების სახელმწიფოს პირველი მმართველი ხდება. მთავარი სტატია: კატეგორია:დაბადებული 1438. მთავარი სტატია: კატეგორია:გარდაცვლილი 1438. 9 სექტემბერი : დუარტე I — პორტუგალიის მეფე.
ულოფ მელბერგი

ულოფ მელბერგი — ყოფილი შვედი ფეხბურთელი და შვედური საფეხბურთო კლუბ „ჰელსინგბორგის“ მიმდინარე მწრთვნელი. მონაწილეობა მიიღო ევროპის ოთხ (2000, 2004, 2008, 2012) ჩემპიონატზე. საკლუბო კარიერის განმავლობაში ასპარეზობდა შემდეგ გუნდებში: ასტონ ვილა, ივენტუსი, ოლიმპიაკოსი, ვილიარეალი და სხვა. ეროვნულ ნაკრებში ჩაატარა 118 მატჩი, სადაც ჯამში გატანილი აქვს 8 გოლი. შეგიძლიათ იხილოთ მედიაფაილები თემაზე „ულოფ მელბერგი“ ვიკისაწყობში. Olof Mellberg კინოფილმების ინტერნეტ-მონაცემთა ბაზაში Olof Mellberg — სტატისტიკა საიტზე Soccerbase.com (ინგლისური) ულოფ მელბერგის გოლები დაარქივებული 2011-08-23 საიტზე Wayback Machine.
პანამერიკული თამაშები

პანამერიკული თამაშები — უმთავრესი სპორტული ღონისძიება ამერიკის კონტინენტზე, რომელიც ამჟამად მხოლოდ ზაფხულის თამაშებს მოიცავს, წარსულში კი ზამთრის სპორტის სახეობებსაც მოიცავდა. სხვადასხვა შეჯიბრებაში მონაწილეობას ათასობით ათლეტი იღებს. პანამერიკული თამაშები მეორე უმსხვილესი მრავალსპორტული ღონისძიებაა ზაფხულის ოლიმპიური თამაშების შემდეგ. შეჯიბრებებში მონაწილებოსა მხოლოდ ამერიკის კონტინენტის ქვეყნები იღებენ და ის ოთხ წელში ერთხელ, ზაფხულის ოლიმპიური თამაშების წინა წელს იმართება. 1990 წელს ასევე ჩატარდა ზამთრის პანამერიკული თამაშები. თამაშები ბოლოს 2011 წელს გვადალახარაში გაიმართა, შემდეგი კი 2015 წელს ტორონტოში ჩატარდება. 2007 წლიდან, მასპინძელი ქალაქი პარალელურად ორგანიზებას უწევს პარაპანამერიკულ თამაშებებს, რომელშიც ერთმანეთს შეზღუდული შესაძლებლობების ადამიანები ეჯიბრებიან. ეს თამაშები პანამერიკული თამაშების დასრულებისთანავე იწყება. თამაშებს ხელმძღვანელობს პანამერიკული სპორტის ორგანიზაცია (PASO), რომლის სტრუქტურაცა და მოქმედებებიც ოლიმპიური ქარტიითაა განსაზღვრული. პანამერიკული თამაშების მოძრაობა შედგენა საერთაშორისო სპორტული ფედერაციებისა და ეროვნული ოლიმპიური კომიტეტებისგან, რომლებიც აღიარებულია PASO-ს მიერ; ასევე თითოეული თამაშის საორგანიზაციო კომიტეტისგან. როგორც გადაწყვეტილების მიმღებ ორგანოს, PASO-ს კომპეტენციაში შედის მასპინძელი ქალაქის შერჩევა. მასპინძელი ქალაქი ოლიმპიური ქარტიისა და წესების ფარგლებში პასუხისმგებელია ღონისძიების ორგანიზებასა და დაფინანსებაზე. თამაშების პროგრამას, ასევე იმას, თუ სპორტის რომელი სახეობა შევა მასში, ასევე PASO განსაზღვრავს. თამაშების მიმდინარეობა ასევე მოიცავს მრავალ რიტუალსა და სიმბოლოს, მათ შორის დროშასა და ჩირაღდანს, ისევე როგორც გახსნისა და დახურვის ცერემონიალებს. პანამერიკულ თამაშებში, სპორტის 36 სახეობაში 5 000-მდე სპორტსმენი იღებს მონაწილეობას, სულ 400-მდე ღონისძიებაში. პირველ, მეორე და მესამე ადგილებზე გასულნი შესაბამისად იღებენ ოქროს, ვერცხლისა და ბრინჯაოს მედლებს. პანამერიკული თამაშების ყველა დროის მოწინავე ქვეყნების ათეული: მოცემულია თამაშების მონაწილე 42 ქვეყანა, რომელთა ოლიმპიურ კომიტეტებსაც პანამერიკული სპორტის ორგანიზაცია აღიარებს. ვიკისაწყობში არის გვერდი თემაზე: პანამერიკული თამაშები Poster Images from the Pan American Games from 1951 to 1999 დაარქივებული 2012-03-02 საიტზე Wayback Machine. Guadalajara 2011 Games დაარქივებული 2016-02-08 საიტზე Wayback Machine. Toronto 2015 Games დაარქივებული 2017-11-28 საიტზე Wayback Machine. ↑ The 42 present countries in the Panamerican games Guadalajara 2011. COPAG. დაარქივებულია ორიგინალიდან — აგვისტო 24, 2011. ციტირების თარიღი: July 11, 2011.